Hildburghausen

‘S e baile meadhanach faisg air Coburg ann an cridhe na Gearmailte a th’ ann an Hildburghausen. Tha e suidhichte aig 381m os cionn ìre na mara, ri taobh na h-aibhne Werra am broinn na stàite Thüringen. Tha am baile 74km air falbh bho Weimar, 64km bho Erfurt, 114km bho Nürnberg agus 298km bho Bherlin.Luft Linie Tha 11,746 duine a' fuireach ann.Destatis

Eachdraidh
Chaidh Hildburghausen a chlàradh airson a' chiad turais ann an 1234 mar Hilteburgehusin ann an t-seann Ghearmailtis agus mar Villa Hilperti ann an Laideann.Thüringen Universal Chaidh eaglais a thogail ann an 1286, Talla a' Bhaile ann an 1314 agus fhuair e a chuid chòirichean a thaobh mhalairt agus chìsean ann an 1324.Ummerstadt Ràinig na ciad Iùdhaich ann an 1331. Chan e coimhearsnachd mhòr a bh' ann a-riamh agus aig a' char na bu mhò bha 130 nan tàmh sa bhaile san 19mh Linn ach dìreach 30 ann an 1933.German Synagogues Thog fear air an robh Simon Levi Sionagog ann an 1811 ach thug na Nàsaich air na Iùdhaich ga reic. Thoisich An  t-Ath-Leasachadh a-measg na coimhearsnachd Crìosdaidh ann an 1524 agus ghabh iad ris uile gu lèir ann an 1528. Thogadh sgoil ann an 1541.Thüringen Info Eadar 1618 agus 1648 thuit àireamh-sluaigh a' bhaile bho 2,500 gu dìreach 700 air sàilleabh gu robh am baile gu math bochd an dèidh Cogadh nan 30 Bliadhna, bha an t-eaconomaidh ann an droch staing, bha am baile air a mhilleadh, bha an t-acras ann agus, a bharrachd air sin, chaochail mòran leis a' phlaigh.Thüringen Info B' e prìomh-bhaile na Diùcachd Sagsainn-Hildburghausen a bh' ann bho 1680 gu ruige 1826, nuair a chaidh e a thoirt a-steach gu Sagsainn-Meiningen. Bha oifis na Biografisches Institut suidhichte an seo eadar 1828 agus 1874. Chaidh rèile a thogail ann an 1858 eadar Eisenach, Meiningen, Hildburghausen agus Coburg.Dampflokwerk Chaidh am baile a thoirt a-steach gu Thüringen ann an 1920, an dèidh Ar-a-mach na Gearmailt.  Bho 1934 agus 1940 bha 522 fireannaich agus 458 boireannaich air an seasgachadh an aghaidh an toil mar phàirt phrògram air a chur  air dòigh leis na Nàsaich agus chaidh iomadh duine a bha san taigh-caothaich a mharbhadh mar phàirt phrògram Nàsach eile, air an robh Aktion T4.Bundesarchiv Air  7 an Giblean 1945 chaidh an taigh-gruide a mhilleadh rè bomadaireachd agus chaidh an caisteal a leigeil na thobht.Hofbrau Bha na bha air fhàgail dhen chaisteal a leagadh eadar 1949 agus 1950.

Bailtean Co-cheangailte
22px Kisvárda
22px Würselen

 Iomraidhean 

 Ceanglaichean a-mach 
Riaghaltas Thüringen

Roinn-seòrsa:Bailtean
Roinn-seòrsa:A' Ghearmailt
Roinn-seòrsa:Bailtean anns A' Ghearmailt